# Ο αθλητισμός χθες και σήμερα

 Ο αθλητισμός είναι η ευγενής άμιλλα για τη σωματική και ψυχική ανάδειξη του ανθρώπου. Αθλητής είναι εκείνος που παίρνει μέρος στους αγώνες και καλλιεργεί τις ψυχικές και σωματικές αρετές του. Οι Έλληνες αξιοποίησαν τον αθλητισμό σαν μέσο ψυχικής επικοινωνίας με τους αθάνατους ήρωές τους ή τρόπο έκφρασης και προσευχής προς τους θεούς και αργότερα σαν όργανο σωματικής σωματικής και ψυχικής διάπλασης. Πίστευαν πως οι θεοί αγαπούσαν ό,τι εκπροσωπούσε την άθληση, την υγεία, την ομορφιά και την δύναμη. Γι’ αυτό τελούσαν αγώνες κοντά στα ιερά των θεών και τους παρακαλούσαν να τους χαρίσουν την νίκη. Οι νικητές των αγώνων αξιώνονταν μεγάλες τιμές και αμοιβές. Oι νικητές στεφανώνονταν με αγριελιά ή δάφνη. Όλα αυτά θα μπορούσε κάποιος να τα παρακολουθήσει στη μεγαλύτερη γιορτή του αθλητισμού, στους Ολυμπιακούς Αγώνες.

 Στους σύγχρονους Ολυμπιακούς Αγώνες περιλαμβάνονται πολλά νέα αθλήματα. Με αυτό τον τρόπο συμμετέχουν περισσότεροι αθλητές. Όμως υπάρχει μεγάλος ανταγωνισμός ανάμεσά τους, διότι πλέον υπάρχουν μεγάλες χρηματικές αμοιβές για τους νικητές. Ένα ποσοστό από αυτούς χρησιμοποιεί απαγορευμένες ουσίες για να έχει καλύτερες επιδόσεις στα αγωνίσματα. Οι αθλητές πλέον είναι κινούμενες διαφημίσεις αφού με αυτό τον τρόπο κερδίζουν περισσότερα χρήματα. Ο αθλητισμός είναι καθρέφτης της κοινωνίας και με το πέρασμα των χρόνων έχει αλλάξει μορφή. Υπερισχύει το εγώ και όχι το εμείς και σκοπός είναι η νίκη και όχι η συμμετοχή σε έναν αγώνα.



 Α’ Γυμνασίου